Maialen Zelaia

Maialen Zelaia Mendizabal (Donostia,Gipuzkoa, ) euskal futbolari ohia da, aurrelaria. Erreal (Real Sociedad) taldean jokatu zuen Iberdrola Ligan eta 2012an Euskal Herria Kopa irabazi zuen talde horrekin. Euskadiko Futbol Selekzioan ere parte hartu zuen.

 Bizitza 
Eskola garaian hasi zen futbolaren munduan. Hondartzan jokatzen zuen bere eskolako taldearekin, Santo Tomas Lizeoarekin.

Kirol ibilbidearekin batera, Jarduera Fisiko eta Kirolaren Zientzietan eta Pedagogian egin zituen unibertsitate ikasketak.

 Kirol ibilbidea 
2004an, Añorga KKEn taldean hasi zen futbolean jokatzen, modu erregularrean, 2006-2007 denboraldira arte, eta ondoren Real Sociedad taldean jokatu zuen. Maialen Zelaiaren ezaugarri nagusia mugikortasuna zen eta Erreal taldearen erasoko erreferentzia zen. 2013an, lokailu gurutzatua hautsi zuen, eta, ondorioz, ezin izan zuen denboraldia amaitu, eta jokalekuetatik kanpo egon zen denbora luzez.

Talde txuri-urdinean 10 denboraldi eman ostean, eta beste urtebete falta zitzaiola, Zelaiak kontratua etetea erabaki zuen eta futbol profesionalari utzi zion.

Bere kirol ibilbidean Euskadiko Futbol Selekzioarekin ere jokatu zuen.

 Klubak 
KlubaHerrialdeaUrteaAñorga KKEGipuzkoa2003 - 2007ErrealaGipuzkoa2007 - 2017

 Palmaresa 
IzenburuaKlubaEgoitzaUrteaEuskal Herriko KopaErrealaEuskal Herria2012

 Sariak eta aintzatespenak 

 Donostiako Urrezko Danborra (2020)

 2017an, Aintzane Encinas taldekidearekin batera, Realaren urrezko intsignia jaso zuen Anoetako zelaian.
 Realeko kapitaina izan zen Aintzane Encinas eta Sandra Ramajo lankideekin batera.

 Erreferentziak 

 Kanpo estekak 

Kategoria:Donostiako emakume futbolariak
Kategoria:Errealeko futbolariak (emakumezkoen taldea)
Kategoria:Euskal Herriko selekzioan jokatutako futbolariak